CELEX: 41998D0035
Language: sl
Date: 1998-09-16 00:00:00
Title: Sklep Izvršnega Odbora z dne 16. septembra 1998 o posredovanju Skupnega priročnika državam kandidatkam za vstop v EU (SCH/Com-ex (98) 35 rev.2)

Pomembno pravno obvestilo

|

41998D0035

Uradni list L 239 , 22/09/2000 str. 0202 - 0202

		Sklep Izvršnega Odboraz dne 16. septembra 1998o posredovanju Skupnega priročnika državam kandidatkam za vstop v EU(SCH/Com-ex (98) 35 rev.2)IZVRŠNI ODBOR JEob upoštevanju člena 132 Konvencije o izvajanju Schengenskega sporazuma,ker mora biti schengenski pravni red vključen v pravni red Evropske unije v skladu z ustreznim protokolom Amsterdamske pogodbe;ker morajo v skladu s členom 8 tega protokola schengenski pravni red v celoti sprejeti in biti nanj ustrezno pripravljene vse države kandidatke;ker predstavlja Skupni priročnik o kontrolah na zunanjih mejah pomemben sestavni del schengenskega pravnega reda, morajo biti države, s katerimi potekajo konkretna pogajanja o pristopu, z njim že sedaj seznanjene, da se lahko pripravijo na sprejem tega pravnega reda;ker je treba v ta namen državam kandidatkam poslati Skupni priročnik o kontrolah na zunanjih mejah, razen določenih prilog, kakor tudi druge dokumente, kljub dejstvu, da so to zaupni dokumenti;ker bo tem državam morda treba posredovati tudi javne sklepe in izjave Izvršnega odbora,SKLENIL:1. Sedanje predsedstvo lahko državam kandidatkam, s katerimi potekajo konkretna pogajanja o pristopu k Evropski uniji, pošlje Skupni priročnik o kontrolah na zunanjih mejah brez prilog 6b, 6c in 14b.2. Centralno skupino se pooblasti, da v vsakem posameznem primeru odloči, ali se državam, s katerimi potekajo konkretna pogajanja o pristopu k Evropski uniji, pošljejo tudi drugi zaupni dokumenti.3. Glede posredovanja priročnika, kakor je opredeljeno v prvi in drugi točki, je treba poudariti, da je to zaupni dokument. Država, ki sprejme Skupni priročnik o kontrolah na zunanjih mejah ali katerikoli drug zaupni dokument, se zavezuje, da bo z njim ravnala kot z zaupnim dokumentom.4. Poleg tega sedanje predsedstvo lahko javne sklepe in izjave Izvršnega odbora ter druge dokumente, ki niso zaupni, pošlje državam in službam v službeno uporabo, če za to obstaja upravičen interes.V Königswintru, 16. septembra 1998PredsednikM. Kanther--------------------------------------------------